ബ്ലാസ്റ്റേഴ്സ് സൂപ്പര്താരം ലോണില് പോയേക്കും സൂചനകള് ഇങ്ങനെ ഇന്ത്യന് സൂപ്പര് ലീഗ് എട്ടാം സീസണിനായി ഒരുങ്ങുന്ന കേരളാ ബ്ലാസ്റ്റേഴ്സില് നിന്ന് ഒരു മലയാളി താരം പുറത്തേക്ക് പോയേക്കും. സെന്റര് ബാക്ക് അബ്ദുള് ഹക്കു ലോണില് ക്ലബ് വിടാനാണ് സാധ്യത. ജേര്ണലിസ്റ്റ് മാര്ക്കസ് മെര്ഹുലാവോയാണ് ഇങ്ങനെയൊരു സൂചന നല്കിയത്. ഹക്കു ഈസ്റ്റ് ബംഗാളിലേക്ക് ലോണില് പോകുമോ എന്ന ഒരു ബ്ലാസ്റ്റേഴ്സ് ആരാധകന്റെ ചോദ്യത്തിന് മറുപടിയായാണ് മാര്ക്കസ് ഇക്കാര്യം പറഞ്ഞത്. ഹക്കു ലോണില് പോകാനുള്ള സാധ്യതയുണ്ടെന്ന് പറഞ്ഞ മാര്ക്കസ് എന്നാല് ഏത് ക്ലബാണ് ഹക്കുവിന് വേണ്ടി രംഗത്തുളതെന്ന കാര്യം അറിയില്ല എന്നാണ് പറഞ്ഞത്. മലപ്പുറം സ്വദേശിയായ ഹക്കു 2018 മുതല് ബ്ലാസ്റ്റേഴ്സിന്റെ ഭാഗമാണ്. എന്നാല് ഇതുവരെ ആദ്യ ഇലവനില് സ്ഥിരം സാന്നിധ്യമാകാന് ഹക്കുവിന് സാധിച്ചിട്ടില്ല. 201920 സീസണില് അഞ്ച് മത്സരങ്ങള് കളിച്ച ഹക്കു കഴിഞ്ഞ സീസണില് ആകെ മൂന്ന് മത്സരങ്ങളിലാണ് ബൂട്ടുകെട്ടിയത്. കഴിഞ്ഞ സീസണില് ഹൈദരാബാദിനെതിരെ ബ്ലാസ്റ്റേഴ്സിനായി ഹക്കു ആദ്യ ഗോളും നേടി. കഴിഞ്ഞ വര്ഷം തന്നെ ഹക്കു ബ്ലാസ്റ്റേഴ്സുമായി കരാര് പുതുക്കിയിരുന്നു. ഇത് പ്രകാരം 2023 വരെ ഹക്കുവിന് കേരളാ ക്ലബുമായി കരാറുണ്ട്.